ภายหลังเมื่อสัญญากับสังกัดอาร์เอสสิ้นสุดลง ในช่วงปลายปี พ.ศ. 2551 แดน จึงได้ย้ายมาเป็นศิลปินในสังกัดค่ายโซนี่ มิวสิก โดยเซ็นสัญญาเป็นเวลา 5 ปี และมีผลงานอัลบั้มเพลงในฐานะศิลปินเดี่ยวครั้งแรก คือ อัลบั้มบลู ตลอดระยะเวลาเกือบ 5 ปีภายใต้สังกัด บีอีซี-เทโร มิวสิค (โซนี่ มิวสิก) แดนมีผลงานอัลบั้มเต็ม 2 อัลบั้ม คือ BLUE และ SOLO MOTION และมีอัลบั้มพิเศษ รวมเพลงพิเศษ เพลงประกอบละครและภาพยนตร์ต่างๆอีก 1 อัลบั้ม คือ อัลบั้ม DAN FEVER ในปีสุดท้ายของสัญญา พ.ศ. 2556 เมื่อใกล้ครบกำหนดสัญญา แดน ได้เลือกที่จะพักงานในวงการบันเทิง โดยการเดินทางไปเรียนภาษาอังกฤษและดนตรี (กีต้าร์) ที่เมือง Oxford สหราชอาณาจักร เป็นเวลา 6 เดือน เพื่อพักผ่อนและดูแลสุขภาพ